DA Den Europæiske Unions Tidende C 160/14

Offentliggørelse af en ansøgning i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2016/C 160/04)

Denne offentliggørelse giver ret til at gøre indsigelse mod ansøgningen, jf. artikel 51 i Europa-Parlamentets og Rådets forordning (EU) nr. 1151/2012 (1).

ENHEDSDOKUMENT

»SAUCISSON SEC D’AUVERGNE«/»SAUCISSE SÈCHE D’AUVERGNE«

EU-nr.: PGI-FR-02094 – 23.11.2015

BOB ( ) BGB ( X )

1. Betegnelse(r)

»Saucisson sec d’Auvergne«/»Saucisse sèche d’Auvergne«

2. Medlemsstat eller tredjeland

Frankrig

3. Beskrivelse af landbrugsproduktet eller fødevaren

3.1. Produkttype

Klasse 1.2. Kødprodukter (opvarmet, saltet, røget, m.m.)

3.2. Beskrivelse af produktet med betegnelsen i punkt 1

»Saucisson sec d’Auvergne«/»Saucisse sèche d’Auvergne« er et råt kødprodukt, som er gæret og herefter tørret, og som består af en blanding af svinekød, der er hakket, saltet, krydret og tilsat hvidløg. Det er ikke røget og heller ikke overtrukket med urter eller krydderier.

»Saucisson sec d’Auvergne«/»Saucisse sèche d’Auvergne« markedsføres i en af de tre følgende former:

— som et helt stykke i tarm. Den kan eventuelt være sammenbundet, omgivet af et net eller med et askefarvet eller hvidt lag af skimmel. Den kan præsenteres uindpakket (uden emballage) eller indpakket, evt. i kontrolleret atmosfære

— til udskæring, dvs. i skiver, som sælges direkte til forbrugeren

— i skiver, som er færdigpakkede i film eller pakker (vakuumpakkede eller i kontrolleret atmosfære). Produktet præsenteres så uden tarmen, der trækkes af inden udskæringen.

Produktets form og vægt samt fremstillingens og tørringens varighed afhænger af størrelsen på de tarmstykker, der anvendes (tarmens diameter, længde og tykkelse). Disse oplysninger er beskrevet i tabellerne nedenfor.

— »Saucisson sec d’Auvergne«

Dimensioner Tørvægt Tarm Form Processens varighed (*) Lukning af tarmen Præsentation ved salg Diameter: 4-8 cm 200-400 g tyktarm lige, mere eller mindre regelmæssig ≥ 21 dage Lukning med snor evt. med forstærket lukning vha. sammen-binding eller net med clips Hel i tarm eller i skiver Længde: 10-20 cm Diameter: 5-10 cm 400-800 g tyktarm, efterende ≥ 28 dage Længde: 15-35 cm Diameter: 6-12 cm > 800 g tyktarm, endetarm, fedtende ≥ 42 dage Længde: 20-50 cm Diameter: > 5 cm — naturlig eller af kollagen lige og regelmæssig ≥ 42 dage Lukning med snor eller clips Skiveskåret færdigpakket uden tarm





— »Saucisse sèche d’Auvergne«

Dimensioner Tørvægt Tarm Form Processens varighed (**) Lukning af tarmen Præsentation ved salg Diameter: 2,5 -5 cm 200-350 g »tyndtarm« hesteskoformet, U-formet eller lige ≥ 18 dage Lukning med snor eller clips Hel i tarm eller i skiver Længde: 10-20 cm Diameter: 2,5 -5 cm 0,8 -4 kg opdelt eller ikke opdelt Sammenrullet krave (lang stang) Længde: over 50 cm Diameter: 2,5 -5 cm — tyndtarm eller af kollagen lige og regelmæssig ≥ 28 dage Lukning med snor eller clips Skiveskåret færdigpakket uden tarm Diameter: 2,5 -5 cm — tyndtarm eller af kollagen lige og regelmæssig ≥ 28 dage Lukning med snor eller clips Skiveskåret færdigpakket uden tarm

»Saucisson sec d’Auvergne«/»Saucisse sèche d’Auvergne« overholder følgende fysisk-kemiske kriterier:

— fugtindhold i det affedtede produkt ≤ 52 % (undtagen for store stykker med en diameter på over 70 mm: fugtindhold i det affedtede produkt ≤ 56 %)

— fedtindhold (ved et fugtindhold i det affedtede produkt på 77 %) ≤ 20 %

— kollagen/protein-forhold ≤ 13 %

— samlet indhold af opløselige sukkerarter (ved et fugtindhold i det affedtede produkt på 77 %) ≤ 1 %

— pH ≥ 5.

»Saucisson sec d’Auvergne«/»Saucisse sèche d’Auvergne« har en blød til tør konsistens og en duft og smag af hvidløg. Skiverne er røde til mørkerøde og meget sammenhængende, med en lille smule fedt, som er godt fordelt.

3.3. Foder (kun for produkter af animalsk oprindelse) og råvarer (kun for forarbejdede produkter)

Slagtesvinenes opfedningsfoder består af mindst 60 % korn, oliefrø og heraf afledte produkter og indeholder mindst 1,7 % linolsyre (beregnet ud fra tørstofindholdet).

Kød (magert kød og fedt), som indgår i »Saucisson sec d’Auvergne«/»Saucisse sèche d’Auvergne«, stammer udelukkende fra slagtesvin og gylter (udsættersøer) med undtagelse af ikke-kastrerede orner, ikke-kønsmodne orner, halvorner, kryptorkider og hermafroditter. Alle dyr identificeres og spores.

De eneste kødstykker, der er tilladt til fremstilling af »Saucisson sec d’Auvergne«/»Saucisse sèche d’Auvergne«, er kam, bov, skinke, bryst og rygspæk. Kødet anvendes fersk. På visse betingelser, som er angivet i varespecifikationen, er det dog tilladt at udskyde fremstillingen ved at nedfryse magert kød og fedt fra slagtesvinekroppe, men udelukkende for de fabrikanter, som indkøber slagtekroppene og skærer dem op.

Den anvendte blanding i »Saucisson sec d’Auvergne«/»Saucisse sèche d’Auvergne« består af mindst 70 % kød fra gylter med en slagtevægt på over 120 kg (uforarbejdet vægt) og/eller slagtesvin med en slagtevægt på over 93 kg (uforarbejdet vægt).

3.4. Specifikke etaper af produktionen, som skal finde sted i det afgrænsede geografiske område

Etaperne af produktionen af »Saucisson sec d’Auvergne«/»Saucisse sèche d’Auvergne«, lige fra fremstillingen af blandingen til afslutningen på produkternes tørring, finder sted i det geografiske område.

3.5. Særlige regler for udskæring, rivning eller emballering osv. af det produkt, som betegnelsen henviser til

—

3.6. Specifikke regler for mærkning af det produkt, som betegnelsen henviser til

—

4. Kort angivelse af det geografiske områdes afgrænsning

Det geografiske område omfatter følgende kommuner:

Departementerne Cantal, Haute-Loire og Puy-de-Dôme : alle kommuner.

Departementet Allier : Kantonerne Bellerive-sur-Allier, Commentry, Cusset, Gannat, Lapalisse, Vichy-1 og Vichy-2.

Kommunerne Archignat, Arpheuilles-Saint-Priest, Avrilly, Bert, Besson, Billy, Bizeneuille, Le Bouchaud, Bransat, Bresnay, Le Brethon, Buxières-les-Mines, La Celle, Cérilly, Cesset, Chambérat, La Chapelaude, Châtel-de-Neuvre, Châtelperron, Châtillon, Chavroches, Chazemais, Cindré, Courçais, Cressanges, Désertines, Deux-Chaises, Le Donjon, Durdat-Larequille, Gipcy, Givarlais, Huriel, Jaligny-sur-Besbre, Laféline, Lamaids, Langy, Lavault-Sainte-Anne, Lenax, Liernolles, Lignerolles, Loddes, Loriges, Louchy-Montfand, Louroux-Bourbonnais, Louroux-Hodement, Magnet, Maillet, Marcillat-en-Combraille, Mazirat, Meillard, Meillers, Mesples, Monétay-sur-Allier, Montaiguët-en-Forez, Montaigu-le-Blin, Montcombroux-les-Mines, Le Montet, Montord, Néris-les-Bains, Neuilly-en-Donjon, Noyant-d’Allier, La Petite-Marche, Prémilhat, Quinssaines, Rocles, Ronnet, Saint-Aubin-le-Monial, Saint-Caprais, Saint-Désiré, Saint-Didier-en-Donjon, Saint-Éloy-d’Allier, Saint-Fargeol, Saint-Félix, Saint-Genest, Saint-Gérand-le-Puy, Saint-Hilaire, Saint-Léon, Saint-Marcel-en-Marcillat, Saint-Martinien, Saint-Palais, Saint-Sauvier, Saint-Sornin, Sainte-Thérence, Sanssat, Saulcet, Seuillet, Sorbier, Souvigny, Teillet-Argenty, Terjat, Le Theil, Theneuille, Thionne, Treban, Treignat, Treteau, Trézelles, Tronget, Varennes-sur-Tèche, Verneuil-en-Bourbonnais, Vichy, Le Vilhain, Villebret, Viplaix, Vitray og Ygrande.

Departementet Corrèze : kommunerne Chaveroche, Mestes, Lignareix, Saint-Angel, Saint-Étienne-aux-Clos, Saint-Exupéry-les-Roches, Saint-Fréjoux, Saint-Pardoux-le-Vieux, Ussel og Valiergues.

5. Tilknytning til det geografiske område

Det geografiske områdes egenart

Det geografiske område for »Saucisson sec d’Auvergne«/»Saucisse sèche d’Auvergne« er afgrænset efter princippet om kontinuitet mellem de traditionelle lokale praksisser, som historisk set er påvirket af de gunstige naturlige betingelser for kødkonservering i form af tørring, og etableringen af virksomheder, som fremstiller saltede kødprodukter.

Det geografiske område ligger i et bjerglandskab med en gennemsnitlig højde på næsten 1 000 m, som består af højsletter og vulkanske bjergtinder, der gennemskæres af en lang række dale. Området nyder godt af et fastlandsklima, der er præget af højdevirkningen. Vindforholdene giver en ventilationseffekt, der fremmer fordampningen, hvilket er nyttigt for tørringen af de saltede kødprodukter. Som følge af det kuperede terræn, der ligger på tværs af de dominerende fugtige vinde fra vest, er det geografiske område udsat for meget stærke fønvinde, navnlig neden for bjergmassiverne.

Indtil midten af det 20. århundrede eksisterede der en sand tradition for opdræt af svin og forarbejdning af svinekød i de enkelte husholdninger i landområderne, hovedsagelig ved hjælp af tørsaltning, som er beskrevet i en lang række værker. Fremstillingen fandt traditionelt sted om vinteren, da klimabetingelserne på denne årstid gjorde det muligt at sikre en god kontrol med saltningen og tørringen. Brugen af krydderier og hvidløg var et supplement til saltningen, som gjorde holdbarheden længere og bidragede til at udvikle smagskarakteristikaene for pølser fra Auvergne.

Efter landbrugsrevolutionen i det 19. århundrede blev tørsaltningsteknikkerne lidt efter lidt genoptaget og videreudviklet, først i håndværksmæssig og siden i industriel form. Over 15 af de virksomheder, der ligger i det geografiske område i dag, startede deres aktiviteter inden Anden Verdenskrig. Udvandringen af Auvergnes indbyggere til Paris fra 1830'erne og frem, hvor de navnlig tog arbejde inden for brasseri- og restaurationssektoren, fremmede udbredelsen af og kendskabet til de saltede kødprodukter, der blev fremstillet i det geografiske område.

I dag udgør tørrede og saltede kødprodukter 78 % af de charcuterivarer, der fremstilles i det geografiske område, og 16 % for hele det nationale område.

Produkternes egenart

»Saucisson sec d’Auvergne«/»Saucisse sèche d’Auvergne« adskiller sig som følge af blandingens sammensætning, der også kommer til udtryk i det færdige produkts organoleptiske og fysisk-kemiske egenskaber.

Først og fremmest indeholder blandingen mindst 70 % kød fra gylter med en slagtevægt på over 120 kg og/eller slagtesvin med en slagtevægt på over 93 kg. Dette kød giver »Saucisson sec d’Auvergne«/»Saucisse sèche d’Auvergne« den karakteristiske røde til mørkerøde farve.

Herefter smagssættes blandingen med hvidløg i en dosis, som er to til ti gange højere end den, man normalt møder i tørrede pølser. »Saucisson sec d’Auvergne«/»Saucisse sèche d’Auvergne« har således en karakteristisk duft og smag af hvidløg.

Den anvendte blanding i »Saucisson sec d’Auvergne«/»Saucisse sèche d’Auvergne« er ligeledes kendetegnet ved sit store indhold af magert kød, hvilket giver et fedtindhold i det færdige produkt (ved et fugtindhold i det affedtede produkt på 77 %) på 20 % eller derunder og nogle skiver med et synligt lille fedtindhold. Det store indhold af magert kød giver et kollagen/protein-forhold i det færdige produkt på 13 % eller derunder.

Sammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)

Sammenhængen mellem det geografiske område og »Saucisson sec d’Auvergne«/»Saucisse sèche d’Auvergne« bygger på produktets omdømme og specifikke egenskaber.

Fremstillingen af »Saucisson sec d’Auvergne«/»Saucisse sèche d’Auvergne« begyndte på gårdene som følge af de gunstige forhold i det geografiske område, nemlig både de naturlige faktorer med et vinterklima og et bjergrelief, som fremmer produkternes tørring (kolde gennemsnitstemperaturer, der muliggør konservering, og fønvinde, som fremmer tørringen), og de menneskelige faktorer i form af en kraftig udvikling af de svineopdræt, der leverer råvarerne.

Den mørke farve på »Saucisson sec d’Auvergne«/»Saucisse sèche d’Auvergne« ligger således i forlængelse af de lokale traditionelle praksisser, hvor man foretrak at bruge ældre dyr til denne type forarbejdning (voksne svin og udsættersøer).

Den systematiske og væsentlige anvendelse af hvidløg i blandingen er også et af de kendetegn, der kan tilskrives det geografiske område. Det hænger sammen med de gamle traditioner for dyrkning af hvidløg i Limagne i Puy-de-Dôme.

Disse gamle skikke førte til de økonomiske, håndværksmæssige og industrielle aktiviteter, som i dag finder sted i det geografiske område. Pølsens omdømme er navnlig opstået ved udbredelsen af kendskabet til produktet via de mange indbyggere fra Auvergne, som siden midten af det 19. århundrede udvandrede til Paris-området og andre steder og som bekendt gjorde sig gældende inden for brasseri- og restaurationssektoren. Siden 1970'erne har specialiseringen og den øgede fremstilling styrket dette omdømme, som bygger på de særlige kendetegn ved produkterne, der stammer fra de traditionelle fremstillingsmetoder.

»Saucisson sec d’Auvergne«/»Saucisse sèche d’Auvergne« nævnes som specialitet i det geografiske område i flere værker siden starten af det 20. århundrede. Et par af disse referencer er nævnt i det følgende:

— I »Larousse ménager« fra 1926 gør Chancrin og Faideau opmærksom på, at pølser og tørrede pølser fra Auvergne hører til det geografiske områdes specialiteter.

— Tørrede pølser fra Auvergne hører ligeledes til blandt Frankrigs gastronomiske skatte, hvilket Curnonsky og Croze henviser til i 1933.

— M. Migaud beskriver i »La charcuterie sèche« (Ed. Soussana, 1978) »Saucisse sèche d’Auvergne«: »Dette lækre produkt, som har stadig større succes, selv om navnet er beslægtet med tørrede pølser«. Forfatteren henviser til de fælles varespecifikationer, som Auvergnes virksomheder har udarbejdet.

Man kan ligeledes nævne, at »Saucisson sec d’Auvergne«/»Saucisse sèche d’Auvergne« er repræsenteret i det 11. album i tegneserien om Asterix og de gæve gallere med titlen »Romernes skræk!« (»Le bouclier arverne«) fra 1968, hvor pølserne hænger ned fra loftet sammen med klaser af hvidløg på et gæstgiversted i Auvergne.

Produktets omdømme er stadig stærkt, hvilket man kan se af de mange referencer til produktet, ikke mindst på internettets websteder med onlinesalg uden for det geografiske område og websteder om madlavning og kulinarisk information.

»Saucisson sec d’Auvergne«/»Saucisse sèche d’Auvergne« vinder også jævnligt priser, navnlig ved de to største franske konkurrencer (»Concours Général Agricole de Paris« og »Concours international du meilleur saucisson Saucicreor de Nouan-le-Fuzelier«).

Henvisning til offentliggørelsen af varespecifikationen

(artikel 6, stk. 1, andet afsnit, i nærværende forordning)

https://info.agriculture.gouv.fr/gedei/site/bo-agri/document_administratif-611a1c66-eab0-4909-aa11-6c1e461a6701/telechargement

(1) EUT L 343 af 14.12.2012, s. 1.

(*) Procesvarighed fra hakning af blandingen til tørringens afslutning og klargøring til emballering.

(**) Procesvarighed fra hakning af blandingen til tørringens afslutning og klargøring til emballering.